RÁÉPÍTÉSI JOGOT BIZTOSÍTÓ ÉS FÖLDHASZNÁLATI JOGOT ALAPÍTÓ SZERZŐDÉS

**Bonyhád Város Önkormányzata**

képviseli: Filóné Ferencz Ibolya polgármester

PIR: 733513

adószám: 15733517-2-17

törzsszáma: 733513

statisztikai számjele: 15733517-8411-321-17

székhely: 7150 Bonyhád, Széchenyi tér 12.

mint tulajdonos, földhasználati jogot engedő (a továbbiakban: Tulajdonos))

másrészről

**Bonyhádi Önkéntes Tűzoltó Egyesület**

képviseli: Miklós Roland elnök

adószám: 18852156-1-17

bankszámlaszáma:

cégnyilvántartási száma:

székhelye: 7150 Bonyhád, Táncsics u. 2.

mint földhasználati jogot szerző (továbbiakban: Jogosult)

között az alulírott helyen és időben az alábbi feltételekkel:

**Előzmények**

Jogosult a …. egyesület tűzoltás önkéntes (jogszabályi alap). kapott autókat, kapna, ehhez kell garázs, melyet önerőből és önk. támogatással megtervez és megépített.

**II. A szerződés tárgya**

1. Szerződő felek rögzítik, hogy a Tulajdonos 1/1 arányú, kizárólagos tulajdonát képezi a bonyhádi ingatlan-nyilvántartásban 107/2 hrsz. alatti ingatlan. A bonyhádi ingatlan-nyilvántartásban 107/2 hrsz. alatt felvett belterületi, 656 m2 térmértékű, tehermentes beépítetlen terület megnevezésű ingatlan.
2. Jogosult a fenti ingatlanra 2 állásos szertárt terveztet és valósít meg gépjármű (tűzoltó autó) tárolása céljából. A tervek a szerződés 1. számú mellékletét képezik. A jogerős építési engedély száma: ……, az épület bruttó alapterülete:…., nettó alapterülete:…..
3. Szerződő felek rögzítik, hogy jelen szerződéssel a Polgári Törvénykönyvről szóló 2013. évi V. törvény 5:19. § (1) bekezdése szerinti ráépítési jogot biztosítanak Jogosult javára, mely jog alapján az Ingatlanon megvalósuló ingatlanberuházás eredményeként a Felépítmény tulajdonjogát a Jogosult szerzi meg, míg az ingatlan a Tulajdonos tulajdonában marad.

Szerződő felek megállapodnak, hogy Tulajdonos a ráépítési jogot térítésmentesen biztosítja Jogosult részére.

1. Szerződő felek a jelen szerződés aláírásával megállapodnak, hogy a Jogosult által a 107/2 hrsz-en megépített Felépítmény mindenkori tulajdonosának, így a Jogosult javára és az ingatlan terhére 656 m2 földrészletre, az Épület fennállásáig földhasználati jogot alapítanak a Ptk. 5:145. § szerint.
2. Szerződő felek megállapodnak, hogy a Felépítmény felépítéséig és azok ingatlan-nyilvántartásban történő feltüntetéséig a Földhasználati jog a Jogosultat, mint építkezőt illeti meg.
3. Szerződő felek megállapodnak, hogy a földhasználati jog az Épület mindenkori tulajdonosát illeti meg, azzal, hogy amennyiben az Épület vis maior, vagy biztosítási káresemény folytán bármely okból megsemmisülne, úgy a megsemmisülést követő 3 éven belül a megsemmisült Épület mindenkori tulajdonosa jogosult újjáépíteni az Épületet és arra használatbavételi engedély megadása iránti kérelmet benyújtani anélkül, hogy a földhasználati jog megszűnne. Amennyiben ez 3 éven belül nem következik be, úgy a földhasználati jog megszűnik.
4. Szerződő felek megállapodnak, hogy a földhasználati jog alapítása ingyenesen történik, tekintettel a Jogosult tevékenységére.
5. Szerződő felek megállapodnak, hogy Jogosult – vagy az Épület mindenkori tulajdonosa – a földhasználati jog fennállása alatt az Épület karbantartására, szükséges felújítási munkálatainak ellátására kötelesek.

**III. A földhasználati jog ingatlan-nyilvántartási bejegyzése**

1. A Tulajdonos jelen szerződés aláírásával feltétlen és visszavonhatatlan hozzájárulását adja ahhoz, hogy a 107/2 hrsz. alatti ingatlan 656 m2 területű földrészletére, a Jogosult, mint építkező javára Földhasználati jogot a Bonyhádi Járási Hivatal Földhivatali Osztálya az ingatlan-nyilvántartásba bejegyezze a nemzeti vagyonról szóló 2011. évi CXCVI. törvény 11. § (10) bekezdésében foglaltak szerinti 15 éves határozott időre.
2. A Tulajdonos jelen szerződés aláírásával feltétlen és visszavonhatatlan hozzájárulását adja ahhoz, hogy a 107/2 hrsz. alatti ingatlanra, a Jogosult, mint Építkező javára a tulajdonjog 1/1 arányban a PTK 5:19. § alapján, ráépítés jogcímén (eredeti felvétel) az ingatlan-nyilvántartásba bejegyzésre kerüljön.
3. Szerződő felek Bonyhád Város Önkormányzatának jogtanácsosát (dr. Puskásné dr. Szeghy Petra Nóra, igazolvány száma: 12077) hatalmazzák meg, hogy a Földhasználati jog bejegyeztetéséről a Bonyhádi Járási Hivatalnál járjon el.

**IV. Elővásárlási jogok**

1. Szerződő felek a megállapítják, hogy a PTK 5:20. § alapján az Épületre a Tulajdonost, míg az Ingatlanra az Épület mindenkori Tulajdonosát törvényen alapuló elővásárlási jog illeti meg, azzal, hogy a nemzeti vagyonról szóló 2011.évi CXCVI. törvény (továbbiakban: Nvt.) rendelkezéseit figyelembe kell venni: (14. § (2) bekezdés).

**V. Az ingatlan birtokba adása**

1. Szerződő felek megállapodnak, hogy az ingatlant a szerződés aláírásának napján veszi birtokba a Jogosult, mint építkező. Ettől az időponttól szedi hasznait és viseli a költségeket.

**VI. Záró rendelkezések**

1. Jogosult kijelenti, hogy a magyar jog szerint bejegyzett gazdasági társaság, mely mind a közpénzekből nyújtott támogatások átláthatóságáról szóló 2007. évi CLXXXI. törvény, mind az Nvt. rendelkezései alapján átlátható szervezetnek minősül.
2. A Tulajdonos kijelenti, hogy Magyarországon bejegyzett önkormányzat.
3. Szerződő felek kijelentik, hogy az ingatlan-nyilvántartási bejegyzéssel kapcsolatos költségek a Tulajdonost terhelik.
4. A szerződés az aláírás napján lép hatályba.
5. Szerződő felek a szerződés aláírásával és ellenjegyzésével Dr. Puskásné dr. Szeghy Petrát, Bonyhád Város Önkormányzatának jogtanácsosát bízzák és hatalmazzák meg, valamint meghatalmazzák, hogy az ingatlan-nyilvántartási bejegyzéssel kapcsolatos eljárásban a szerződő felek képviseltét nevükben, teljes jogkörrel ellássa.
6. Szerződő felek kijelentik, hogy esetleges jogvitáikat békés úton rendezik, amennyiben ez nem vezet eredményre, értékhatártól függően a Bonyhádi Járási Bíróság, illetve a Szekszárdi Törvényszék illetékességét kötik ki.
7. A szerződésben nem szabályozott kérdésekre a Polgári Törvénykönyvről szóló 2013. évi V. törvény rendelkezései az irányadók.

A szerződést felek elolvasás és értelmezés után, mint akaratukkal mindenben megegyezőt, az ellenjegyző jogtanácsos előtt, jóváhagyólag írják alá.

Bonyhád, 2018. …………

|  |  |
| --- | --- |
| ………………………………….  **Bonyhád Város Önkormányzata**  képviseli: Filóné Ferencz Ibolya  Tulajdonos, földhasználati jogot engedő | …………………………………  **Bonyhádi Önkéntes Tűzoltó Egyesület**  képviseli: Miklós Roland  Jogosult, földhasználati jogot szerző |

Záradék: Bonyhád Város Önkormányzati Képviselő-testületi …../2017. (……) számú határozatával hagyta jóvá, míg a … Egyesület a …/2018. () határozatával hagyta jóvá jelen megállapodást

Pénzügyi ellenjegyzés:

Fauszt Józsefné

osztályvezető

A szerződést szerkesztettem és ellenjegyzem Bonyhád, 2018. …………………

Dr. Puskásné dr. Szeghy Petra

jogtanácsos